Tara Bethan

Actores, cantores a chyflwynydd o Gymru yw Tara Bethan (ganed Tara Bethan O. Williams; 8 Rhagfyr 1984). Mae'n perfformio a recordio caneuon pop o dan yr enw Tara Bandito.

 Bywyd cynnar ac addysg 
Fe'i ganwyd yn ferch i'r reslwr Orig Williams a Wendy Young. Fe'i magwyd yn Llansannan mewn cartref dwyieithog am nid oedd ei mam yn siarad Cymraeg. Cychwynodd berfformio ar lwyfan Eisteddfod yr Urdd yn 5 mlwydd oed. Yn 8 mlwydd oed enillodd y gystadleuaeth dawnsio disco. Ennillodd Wobr Wilbert Lloyd Roberts yn Eisteddfod Genedlaethol Cymru Ynys Môn ym 1999.

Cafodd ei haddysg yn Ysgol Bro Aled, Llansannan ac yna Ysgol Glan Clwyd, Llanelwy. Graddiodd gydag anrhydedd o Goleg Ivor Novello - Redroofs Theatre School, lle'r enillodd dlws 'Perfformiwr Mwyaf Addawol y Flwyddyn'. 

 Gyrfa 

 Actio 
Perfformiodd yn y sioe Bugsy Malone ar lwyfan Theatr y Frenhines yn West End Llundain gyda'r National Youth Music Theatre. Yn 2003 roedd yn rhan o'r cynhyrchiad o'r sioe gerdd 'Nia Ben Aur'. Fel actores mae wedi ymddangos mewn nifer o raglenni drama ar S4C yn cynnwys rhannau yn Rownd a Rownd a Caerdydd. Yn ddiweddarach treuliodd gyfnodau yn chwarae rhan Angela Probert ym Mhobol y Cwm.  

Yn 2008, cymerodd ran mewn rhaglen I'd Do Anything ar BBC One, lle roedd 12 merch yn cystadlu am ran Nancy yn y sioe Oliver! yn y West End. Yn dilyn hynny gweithiodd fel yr adroddwr (sy'n canu) ar daith 17 mis o Joseph and The Amazing Technicolour Dreamcoat o gwmpas gwledydd Prydain.  

 Teledu 
Yn y 2000au cynnar Roedd yn aelod o'r grŵp Cic a greuwyd ar gyfer y rhaglen i blant o'r un enw. Mae e wedi cyflwyno a chyfrannu i nifer o raglenni teledu, yn cynnwys arlwy yr Eisteddfod ar S4C. Roedd yn feirniad ar y rhaglen oedd yn chwilio am blant i gynrychioli Cymru yn Junior Eurovision. Mae'n un o dîm cyflwyno Tafwyl ers 2022.

 Cerddoriaeth 
Ei halbwm cyntaf oedd Does Neb Yn Fy Adnabod I a gyhoeddwyd ar label Sain. Yn 2022 cychwynodd berfformio dan yr enw Tara Bandito gyda arddull a delwedd newydd. Cyhoeddwyd ei sengl cyntaf "Blerr" yn Ionawr 2022 ar label Recordiau Côsh. Cafodd albwm hunan-deitlog ei ryddhau yn 2023 a fersiwn estynedig yn 2024.

 Bywyd personol 
Priododd Wil Roberts yn 2018. Ym Mehefin 2025 cyhoeddodd ei bod yn disgwyl babi. Roedd wedi bod yn ceisio beichiogi ers bron i dair blynedd. Ganwyd ei mab Ffredi Orig Roberts ar 5 Rhagfyr 2025.

Cafodd ei urddo i Orsedd y Beirdd yn Eisteddfod Genedlaethol Casnewydd 2004 pan oedd yn 20 oed, yr aelod ieuengaf ar y pryd.

 Ffilmyddiaeth 
BlwyddynTeitlRhanCwmni cynhyrchuNodiadau2002-2003CicTara2 Gyfres2002Cân i GymruCystadleuyddApollo2003-2004XtraFfilmiau'r Nant2004Emyn Roc a RôlAnnaOpus2005Footballer's WivesSTaceyShed Productions2007-2008CaerdyddLleucuFiction FactoryCyfres 2-32007-2008Rownd a RowndFfilmiau'r Nant2008I'd do AnythingCystadleuwr2008Cymru FachCowgirlBoom Cymru2011OrigCyflwynyddAntena2011-2016, 2018-2019Pobol y CwmAngela ProbertBBC Cymru2016Gwaith/CartrefCarlyFiction Factory2017-2018Darren Drws NesaDebbieRondo2017Panto Shane a'r Belen AurKimberly KickBoom Cymru2018AdreGwestaiBoom Cymru2018-2019Junior Eurovision: Chwilio am SerenBeirniadDwy gyfres201935 AwrMereridBoom Cymru2019Panto Shane a'r Bont HudKimberly KickBoom Cymru2020-Bwrdd i DriTrosleisio2023ItopiaSara2023Cymry ar GynfasCyfrannwrWildflameCyfres 4, Pennod 22025HafiachMam KelseyVox Pictures

 Rolau trosleisio 

 Bywyd Cudd Sabrina (2005)
 Brethyn a Fflwff: Storiau (2024)

 Cyfeiriadau 

 Dolenni allanol 


Categori:Genedigaethau 1984
Categori:Actorion benywaidd o Gymru
Categori:Cantorion Cymraeg
Categori:Cantorion gwerin o Gymru
Categori:Pobl addysgwyd yn Ysgol Glan Clwyd
Categori:Pobl o Lansannan
Categori:Merched yr 20fed ganrif o Gymru
Categori:Merched yr 21ain ganrif o Gymru